PMIndiaData/PMIndiaSum huggingface dataset:
पंतप्रधानांची बनारस हिंदू विद्यापीठाला भेट

पंतप्रधान नरेंद्र मोदी यांनी आज वाराणसीतील बनारस हिंदू विद्यापीठाला भेट दिली. पंडित मदनमोहन मालवीय आणि वाराणसी घाटांच्या भित्तिचित्रांचे अनावरण पंतप्रधानांनी केले. मालवीय यांच्या पुतळ्याला त्यांनी पुष्पांजली अर्पण केली. यावेळी उत्तर प्रदेशचे राज्यपाल राम नाईक, मुख्यमंत्री योगी आदित्यनाथ आणि इतर मान्यवर उपस्थित होते. लहरतारा येथे भाभा कर्करोग रुग्णालयाचे आणि पंडित मदन मोहन मालवीय कर्करोग रुग्णालयाचे उद्‌घाटन त्यांनी केले. या रुग्णालयांमुळे उत्तर प्रदेश आणि शेजारच्या मध्य प्रदेश, छत्तीसगड, झारखंड, बिहार इथल्या रुग्णांना उपचार मिळू शकतील. पहिल्या भाभाट्रॉनचे राष्ट्रार्पण पंतप्रधानांनी केले. केअर युनिट आणि ओपीडीला भेट देऊन पंतप्रधानांनी रुग्णांशी संवाद साधला. पंतप्रधानांनी जनआरोग्य योजना-आयुष्मान भारतच्या लाभार्थ्यांशी पंतप्रधानांनी संवाद साधला.
राष्ट्रपती द्रौपदी मुर्मू यांचा राष्ट्रपतीपदाचा कार्यकाळ फलदायी ठरो अशा पंतप्रधानांच्या शुभेच्छा

नवी दिल्‍ली, 25 जुलै 2022 पंतप्रधान नरेंद्र मोदी यांनी राष्ट्रपती द्रौपदी मुर्मू यांना त्यांचा राष्ट्रपतीपदाचा कार्यकाळ फलदायी ठरो अशा शुभेच्छा दिल्या आहेत. द्रौपदी मुर्मू यांनी राष्ट्रपतीपदाचा पदभार सांभाळणे हा भारतीयांसाठी विशेषतः गरीब, वंचित आणि तळागाळातल्या जनतेसाठी एक निर्णायक ऐतिहासिक क्षण आहे, असं ते म्हणाले. द्रौपदी मुर्मू यांनी आपल्या अध्यक्षीय भाषणात देशानं मिळवलेल्या यशाचा आणि कर्तृत्वाचा उल्लेख केला आणि भारत स्वातंत्र्याचा अमृत महोत्सव साजरा करत असताना पुढील वाटचालीचा भविष्यवादी दृष्टिकोन सादर केला, असे पंतप्रधानांनी सांगितले. पंतप्रधानांनी आपल्या ट्विट मध्ये म्हटले आहे: “भारताच्या राष्ट्रपती म्हणून द्रौपदी मुर्मू यांचा राष्ट्रपती पदाचा शपथविधी समारंभ संपूर्ण देशांनी मोठ्या अभिमानाने पहिला. द्रौपदी मुर्मू यांनी राष्ट्रपतीपदाचा पदभार सांभाळणे हा भारतीयांसाठी विशेषतः गरीब, वंचित आणि तळागाळातल्या जनतेसाठी एक निर्णायक ऐतिहासिक क्षण आहे, त्यांचा राष्ट्रपतीपदाचा कार्यकाळ फलदायी ठरो अशा शुभेच्छा देतो.” “राष्ट्रपतीपदाची शपथ घेतल्यानंतर आपल्या भाषणात राष्ट्रपती द्रौपदी मुर्मू जी यांनी आशा आणि करुणेचा संदेश दिला. भारत स्वातंत्र्याचा अमृत महोत्सव साजरा करत असताना त्यांनी भारताच्या कर्तृत्वावर भर दिला आणि पुढील वाटचालीचा भविष्यवादी दृष्टिकोन सादर केला.”
भारत आणि व्हिएतनाम यांच्यातील टपाल तिकिटाच्या संयुक्त मुद्यावरील सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने, टपाल विभाग आणि व्हिएतनाम टपाल यांच्या दरम्यानचे टपाल तिकिटाचे संयुक्त मुद्दे समजून घेतले. टपाल विभाग, दळणवळण मंत्रालय आणि व्हिएतनाम टपाल यांनी परस्पर सहमतीने “प्राचीन वास्तुकला” या विषयावर भारत-व्हिएतनामयांच्यावर टपाल तिकीट जारी करण्यासाठी सहमती दिली. 25-01-2018 रोजी हे संयुक्त टपाल तिकीट जारी करण्यात आले. या टपाल तिकिटावर भारताचे सांची स्तूप आणि व्हिएतनामच्या फो मिन्ह पॅगोडाचे वर्णन आहे. 18-12-2017 रोजी भारत आणि व्हिएतनामच्या टपाल प्रशासना दरम्यान एक सामंजस्य करार करण्यात आला.
राष्ट्रकुल क्रीडा स्पर्धा 2022 मध्ये टेबल टेनिस खेळात सुवर्णपदक जिंकल्याबद्दल पंतप्रधानांकडून जी. सत्यन, हरमीत देसाई, शरत कमल आणि सनील शेट्टी यांचे अभिनंदन

नवी दिल्‍ली, 2 ऑगस्‍ट 2022 पंतप्रधान नरेंद्र मोदी यांनी बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये टेबल टेनिस खेळात सुवर्णपदक जिंकल्याबद्दल जी. सत्यन, हरमीत देसाई, शरत कमल आणि सनील शेट्टी यांचे अभिनंदन केले आहे. ट्विट संदेशात पंतप्रधान म्हणाले; "टेबल टेनिसमधील नेत्रदीपक कामगिरी! राष्ट्रकुल क्रीडा स्पर्धेत सुवर्णपदक जिंकल्याबद्दल जी सत्यन, हरमीत देसाई, शरत कमल आणि सनील शेट्टी यांच्या स्फूर्तिशील संघाचे अभिनंदन. या संघाने उच्च मापदंड प्रस्थापित केले आहेत, मग ते कौशल्य असो किंवा दृढनिश्चय. त्यांच्या भविष्यातील वाटचालीसाठी शुभेच्छा."
डाळी व खाद्यतेलावरील नियंत्रित व्यापार आदेशाला केंद्रीय मंत्रिमंडळाकडून एक वर्षाची मुदतवाढ

पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळ बैठकीत 30.09.2014 रोजीच्या केंद्रीय आदेश क्रमांक. एसओ 2559 (ई) ला एक वर्षाची मुदतवाढ देण्यात आली. आता या आदेशाचा कालावधी डाळी, खाद्यतेल आणि खाद्यतेलबिया संदर्भात 01 ऑक्टोबर 2015 ते 30 सप्टेंबर 2016 असा असणार आहे. या निर्णयामुळे राज्य सरकारांना या जीवनावश्यक वस्तूंचा व्यापार नियंत्रित करता येईल आणि जीवनावश्यक वस्तू कायदा, 1955 अंतर्गत प्रभावी मोहीम राबवता येईल. यामुळे अवैध साठेबाजीला आळा घालण्यासाठी नियंत्रित साठा व परवान्यांच्या पाहणीतून अवैध व्यापार, साठेबाजी, नफेखोरीवर नियंत्रण आणू शकतात. या मुदतवाढीमळे राज्यांना या वस्तूंचा बाजारपेठेतील साठा व किंमत नियंत्रित ठेवता येईल. जीवनावश्यक वस्तू प्रामुख्याने डाळी व कांदे यांची उपलब्धता व नियंत्रित किंमती यासाठी सरकारने अनेक निर्णय, पुढाकार घेतले आहेत आणि उपाययोजना केल्या आहेत. तूर व उडीद डाळ यांचा भविष्यातील व्यापार (फ्युचर ट्रेड) अगोदरच प्रतिबंधित केला आहे. डाळींच्या निर्यातीवर बंदी आहे आणि आयातीवर शून्य आयातशुल्क (झिरो ड्युटी) आहे. दर स्थिरता योजनेत डाळींचाही समावेश करण्यात आला आहे. घरगुती बाजारपेठेतील उपलब्धतता वाढावी यासाठी 5000 टन उडीद आणि 5000 टन तूरडाळ आयात करण्यात येणार आहे. या आयात डाळी लवकरच पोहचतील जेणेकरुन किंमत नियंत्रण सुलभ येईल.
पंतप्रधानांच्या अध्यक्षतेखाली कोरोना संदर्भात लस ,औषध संशोधन ,निदान आणि चाचणी याबाबत कृती दलाची बैठक

लसीचा विकास, औषध संशोधन,निदान आणि चाचणी या बाबतीत भारताच्या प्रयत्नांच्या सद्य स्थितीचा पंतप्रधानांनी सविस्तर आढावा घेतला. भारतीय लस कंपन्या दर्जा, उत्पादन क्षमता आणि जागतिक मान्यतेसाठी प्रसिध्द आहेत. याव्यतिरिक्त, ते लस विकास संशोधनाच्या प्रारंभिक टप्प्यात नवप्रवर्तक म्हणून पुढे आले आहेत. त्याचप्रमाणे भारतीय शिक्षण आणि स्टार्ट अप्सही या क्षेत्रात अग्रेसर आहेत. 30 पेक्षा जास्त भारतीय लसी कोरोना लसीच्या विकासाच्या विविध टप्प्यात आहेत, त्यापैकी काही चाचणीच्या टप्प्यात आहेत. त्याचप्रमाणे, औषधांच्या विकासामध्ये तीन दृष्टिकोन विचारात घेतले जात आहेत. एक, विद्यमान औषधांचे पुनरुत्थान. या प्रकारात किमान चार औषधांचे संश्लेषण आणि तपासणी सुरु आहे. दोन, नवीन औषधे आणि मॉलेक्युलसचा विकास प्रयोगशाळेच्या पडताळणीसह उच्च कार्यक्षमता असलेल्या संगणकाशी जोडण्यात आला आहे. तीन, सामान्य विषाणू-रोधक गुणधर्मांसाठी वनौषधींचे अर्क आणि उत्पादनांची तपासणी केली जात आहे. निदान आणि चाचणीमध्ये, अनेक शैक्षणिक संशोधन संस्था आणि स्टार्ट-अप्स यांनी आरटी-पीसीआर दृष्टीकोन आणि अँटीबॉडी शोधण्यासाठी नवीन चाचण्या विकसित केल्या आहेत. याव्यतिरिक्त, देशभरातील प्रयोगशाळांना एकमेकांशी जोडून या दोन्ही प्रकारच्या चाचण्यांची क्षमता व्यापक प्रमाणात वाढवण्यात आली आहे. सध्याच्या गरजा पूर्ण करून चाचणीसाठी अभिकर्मक आयात करण्याच्या समस्येचे निराकरण भारतीय स्टार्ट अप्स आणि उद्योग यांच्या संयुक्त विद्यमाने केले आहे. या क्षेत्रात मजबूत दीर्घकालीन उद्योगाच्या विकासावर सध्या भर दिला जात आहे. पंतप्रधानांनी घेतलेल्या आढाव्यामध्ये वेगवान परंतु कार्यक्षम नियामक प्रक्रियेसह शिक्षण , उद्योग आणि सरकार यांच्या असामान्य एकत्रित प्रयत्नांची दखल घेण्यात आली. पंतप्रधानांनी इच्छा व्यक्त केली की याप्रकारचा समन्वय आणि वेग मानक संचलन प्रक्रियेमध्ये अंतर्भूत करायला हवा. आपत्तीच्या प्रसंगी जे शक्य आहे ते आपल्या वैज्ञानिक कामकाजाच्या नियमित पद्धतीचा एक भाग बनावा यावर त्यांनी भर दिला. औषध संशोधनात संगणक विज्ञान, रसायनशास्त्र आणि जैवतंत्रज्ञातील चाचणीशी जोडण्याची सूचना केली. हॅकेथॉनमधील यशस्वी उमेदवारांना स्टार्ट अप्सद्वारे. पुढील विकास आणि संशोधनासाठी निवडले जाऊ शकते. पंतप्रधान म्हणाले की भारतीय वैज्ञानिक मूलभूत ते उपयोजित विज्ञानापर्यंत अभिनव आणि मूळ पद्धतीने उद्योगाबरोबर एकत्र आले आहेत ही आनंदाची बाब आहे. अशा प्रकारचा अभिमान, कल्पकता आणि उद्देशाची जाणीव यांचे वर्चस्व पुढील वाटचालीत आपल्या दृष्टिकोनावर कायम राहायला हवे. तरच आपण विज्ञानामध्ये अनुयायी नव्हे तर जगातील सर्वोत्कृष्ट देशांपैकी एक बनू शकतो.
पंतप्रधानांनी नागरिकांना तेलगु भाषा दिनाच्या शुभेच्छा दिल्या

पंतप्रधान नरेंद्र मोदी यांनी नागरिकांना तेलगु भाषा दिनाच्या शुभेच्छा दिल्या आहेत. “तेलगू भाषा दिनाच्या हार्दिक शुभेच्छा. आज आम्ही तेलगु लोकप्रिय करत असलेल्या सर्वांचे कौतुक करतो, विशेषतः तरुणांमध्ये. गिडुगु वेंकट रामामूर्ती यांनाही मी श्रद्धांजली अर्पण करतो, ज्यांचे विचार, लिखाण आणि समाजसुधारणेच्या प्रयत्नांनी अनेक पिढ्यांवर कायमच प्रभाव टाकला आहे” असे पंतप्र्धानानीन आपल्या ट्विटर मधील संदेशात म्हंटले आहे.
अखिल जम्मू आणि काश्मीर पंचायत परिषदेच्या शिष्टमंडळाने पंतप्रधान नरेंद्र मोदी  यांची भेट घेतली

अखिल जम्मू आणि काश्मीर पंचायत परिषदेच्या 30 सदस्यीय शिष्टमंडळाने पंतप्रधान नरेंद्र मोदी यांची आज 7 लोक कल्याण मार्ग इथे भेट घेतली. जम्मू काश्मीरशी संबंधित विकासाच्या बाबींबद्दल या शिष्टमंडळाने पंतप्रधानांना माहिती दिली. अखिल जम्मू आणि काश्मीर पंचायत परिषद ही जम्मू काश्मीरमधल्या पंचायत नेत्यांची सर्वोच्च संस्था आहे. यामधे राज्यातल्या 4000 खेड्यातल्या पंचायती असून 4000 सरपंच आणि 29000 पंचाचा समावेश आहे. अखिल जम्मू आणि काश्मीर पंचायत परिषदेचे अध्यक्ष शफिक मीर यांनी शिष्टमंडळाचे नेतृत्व केले. पंचायतींचे सबलीकरण झाले नसल्यामुळे केंद्राकडून राज्याला मिळणाऱ्या मदतीचे लाभ खेडयांपर्यंत पोहोचत नसल्याचे या शिष्टमंडळाने यावेळी सांगितले. यावेळी त्यांनी एक निवेदनही पंतप्रधानांना सादर केले.राज्यातल्या पंचायत आणि नागरी स्थानिक संस्थाच्या निवडणूका लवकरात लवकर घ्याव्यात अशी मागणी या शिष्टमंडळाने केली. 2011 मध्ये झालेल्या निवडणुकीत मतदारांचा भरघोस प्रतिसाद लाभल्याचे त्यांनी सांगितले. घटनात्मक तरतुदीला मुदतवाढ दिल्याने पंचायतींना ग्रामीण भागात विकासकामे हाती घ्यायला मदत होणार असल्याचे त्यांनी सांगितले. यामुळे राज्यात विकास प्रक्रियेला गती मिळेल तसेच केंद्रसरकारच्या विविध योजनांचा लाभ जनतेला घेता येईल अशी आशा त्यांनी व्यक्त केली. या शिष्टमंडळाने देशाच्या लोकशाही संस्थां आणि प्रक्रियेवरच्या विश्वासाचा पुनरुच्चार केला. मोठ्या प्रमाणातल्या जनतेला राज्यात शांततामय जीवन हवे असल्याचे मीर यांनी सांगितले. राज्यातल्या सद्य स्थितीबद्दल शिष्टमंडळाने पंतप्रधानांना माहिती दिली. असामाजिक तत्वांकडून शाळा जाळण्याच्या घटनेचा शिष्टमंडळाने तीव्र निषेध केला. राज्यात पुन्हा शांतता प्रस्थापित व्हावी यासाठी पंतप्रधानांनी वैयक्तिक पुढाकार घ्यावा अशी विनंती यावेळी करण्यात आली. शिष्टमंडळाच्या मागण्यात केंद्र सरकार लक्ष घालेल असे आश्वासन पंतप्रधानांनी दिले.जम्मू काश्मीरच्या विकासाला सर्वोच्च प्राधान्य असल्याचे त्यांनी सांगितले. मोठ्या संख्येने जनता खेड्यात राहत असून राज्याच्या सर्वांगीण आर्थिक विकासासाठी, खेड्यांचा विकास महत्वाचा असल्याचे त्यांनी सांगितले. मानवी दृष्टीकोनावर भर असल्याचा पुनरुच्चार त्यांनी केला. जम्मू काश्मीरच्या विकास प्रक्रियेत, विकास आणि विश्वास हे केंद्र सरकारचे महत्वाचे आधारस्तंभ राहतील असे पंतप्रधान म्हणाले.
संयुक्त अरब अमिरातीचे राष्ट्राध्यक्ष, महामहिम शेख खलिफा बिन झायेद यांच्या निधनाबद्दल पंतप्रधानांनी व्यक्त केला शोक

नवी दिल्ली, 13 मे 2022 संयुक्त अरब अमिरातीचे राष्ट्राध्यक्ष ,महामहिम शेख खलिफा बिन झायेद यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. ते एक महान राजकारणी आणि दूरदर्शी नेते होते ज्यांच्या नेतृत्वाखाली भारत-यूएई संबंध समृद्ध झाले असे पंतप्रधानांनी म्हटले आहे. एका ट्विटमध्ये पंतप्रधान म्हणाले; "महामहिम शेख खलिफा बिन झायेद यांच्या निधनाबाबत समजल्या नंतर अत्यंत दुःख झाले.ते एक महान राजकारणी आणि दूरदर्शी नेते होते त्यांच्या नेतृत्वाखाली भारत-संयुक्त अरब अमिराती संबंध समृद्ध झाले. संयुक्त अरब अमिरातीच्या नागरिकांप्रति भारतीय जनतेच्या मनापासून संवेदना आहेत. त्यांच्या आत्म्याला शांती लाभो."
हवाई दल प्रमुखांनी आयोजित केलेल्या स्वागत समारंभात पंतप्रधान झाले सहभागी

हवाई दलप्रमुखांनी नवी दिल्लीतल्या ‘एअर हाऊस’ येथे आयोजित केलेल्या ‘ॲट होम’ स्वागत समारंभात पंतप्रधान नरेंद्र मोदी सहभागी झाले होते. पंतप्रधानांनी यावेळी ‘आयएएफ इनोव्हेशन डिस्प्ले’ या प्रदर्शनाला भेट दिली. नावीन्यपूर्ण शोध आणि स्वदेशीकरणाच्या माध्यमातून स्वयंपूर्णता ही या प्रदर्शनाची संकल्पना होती. भारतीय हवाई दलाचे मार्शल अर्जुन सिंह यांच्या स्मरणार्थ टपाल तिकिटाचे अनावरणही पंतप्रधानांनी केले.
पंतप्रधानांच्या अध्यक्षतेखाली अधिकारप्राप्त गटांची बैठक

देशात कोविड-19 प्रतिसाद कृतीबाबत, नियोजन आणि अंमलबजावणी सुनिश्चित करण्यासाठी गठीत करण्यात आलेल्या अधिकार प्राप्त गटांची, पंतप्रधान नरेंद्र मोदी यांच्या अध्यक्षतेखाली आज बैठक झाली. कोविड-19 च्या पार्श्वभूमीवर, देशातल्या रुग्णालयांची उपलब्धता, योग्य विलगीकरण व्यवस्था, रोगासंदर्भात देखरेख व्यवस्था, निदान, देखभाल प्रशिक्षण याबाबत देशव्यापी आढावा घेतल्याचे पंतप्रधानांनी ट्विटरवर म्हटले आहे. पीपीई, मास्क, ग्लोव्ह, व्हेंटीलेटर यासारख्या आवश्यक वैद्यकीय साधनांचे पुरेसे उत्पादन, खरेदी आणि उपलब्धता सुनिश्चित करण्याचे निर्देश त्यांनी संबंधित गट आणि अधिकाऱ्यांना दिले.
संसदेच्या 2021 मधील पावसाळी अधिवेशनाच्या सुरुवातिला  पंतप्रधानांनी केलेले  भाषण

नवी दिल्ली 19 जुलै 2021 मित्रांनो, मी तुम्हां सर्वांचे स्वागत करतो आणि तुम्हां सर्वांनी कोविड लसीची किमान एक मात्रा घेता आली आहे अशी अपेक्षा करतो. मात्र, लस घेतल्यानंतर देखील, मी माझ्या सर्व मित्रांना विनंती करतो, माझ्या सर्व सहकाऱ्यांना विनंती करतो की, आपण सर्वांनी कोरोनाशी संबंधित सर्व नियमांचे पालन करण्यात सहकार्य द्यावे. कोरोना लस ही दंडावर म्हणजे बाहुवर टोचून घ्यावी लागते आणि जेव्हा आपण बाहूवर ही लस टोचून घेतो तेव्हा आपण सर्व बाहुबली म्हणजे सशक्त होतो आणि कोरोना आजाराशी लढण्यासाठी आपल्या दंडावर लस टोचून घेणे हा बाहुबली होण्यासाठीचा एकमेव उपाय आहे. कोरोना विरुद्धच्या लढाईत लस टोचून घेऊन आतापर्यंत 40 कोटींहून अधिक लोक बाहुबली झाले आहेत. यापुढील काळात देखील, लसीकरणाचे कार्य आपण अत्यंत वेगाने पुढे नेत आहोत. या कोरोना महामारीने संपूर्ण जगाला ग्रासले आहे, समस्त मानवजातीला वेढून टाकले आहे आणि म्हणूनच या महामारीविरुद्धाच्या लढाईत काही नव्या गोष्टी अंतर्भूत करता याव्या, सध्याच्या व्यवस्थेमध्ये काही चुका अथवा त्रुटी राहून गेल्या असतील तर त्यांची दुरुस्ती करता यावी आणि कोरोना विरुद्धच्या या लढाईत सर्वांनी एकत्र येऊन समर्थपणे एकमेकांसोबत आगेकूच करावी या उद्देशाने संसदेत देखील या महामारीबाबत साधक बाधक चर्चा होईल, या विषयाला प्राधान्य देऊन त्याबाबत विचार मंथन घडेल, सदनातील सर्व मान्यवर सदस्यांकडून व्यवहार्य सूचना केल्या जातील अशी आमची अपेक्षा आहे. सभागृहातील सर्व नेत्यांना माझी विनंती आहे की त्यांनी जर उद्या संध्याकाळी मला त्यांचा थोडा मोकळा वेळ दिला तर मी त्यांना महामारीबद्दल आपल्याकडे सध्या असलेली सगळी माहिती त्यांना तपशीलवारपणे देऊ शकेन. सरकारला संसदेच्या सभागृहात तसेच सभागृहाबाहेर देखील सर्व नेत्यांशी चर्चा करायची आहे कारण या विषयासंदर्भात मी अनेक राज्यांच्या मुख्यमंत्र्यांच्या सतत भेटी घेऊन चर्चा करत आहे. विविध प्रकारच्या मंचांवर महामारीबाबत सर्व प्रकारचा उहापोह होत आहे. म्हणून माझी अशी इच्छा आहे की आता अधिवेशन सुरु आहे तर त्यानिमित्ताने प्रत्यक्ष भेट घेऊन या विषयावर समोरासमोर बसून चर्चा करण्याची संधी घ्यावी . मित्रांनो, या अधिवेशनात परिणामकारक निर्णय घेतले जावे, साधक बाधक चर्चा घडावी, जनतेला सरकारकडून ज्या प्रश्नांची उत्तरे हवी आहेत ती देता यावी यासाठी सरकारने पूर्ण तयारी केली आहे. मी सर्व माननीय खासदारांना, सर्व राजकीय पक्षांना विनंती करतो की त्यांनी सरकारला अगदी झोंबणारे प्रश्न विचारावेत, कठोरपणे जाब विचारावा मात्र, सरकारला शांतपणे उत्तरे देण्याची संधी देखील द्यावी. या सवाल जबाबातून जनतेपर्यंत खरी माहिती पोहोचल्यामुळे लोकशाही सशक्त होते, जनतेचा लोकप्रतिनिधींवरचा विश्वास देखील वाढतो, देशाच्या विकासाची गती वाढते आणि त्याचसोबत प्रगतीचा वेग देखील वाढतो. मित्रांनो, या अधिवेशनात पूर्वीप्रमाणे व्यवस्था नसेल. बहुतेक सर्वांचे लसीकरण झालेले असल्यामुळे सर्वजण एकत्र बसून काम करणार आहेत. मी तुम्हां सर्वांचे पुन्हा एकदा आभार मानतो आणि प्रत्येकाने आपापली व्यवस्थित काळजी घ्यावी अशी कळकळीची विनंती करतो. आपण सर्वजण एकदिलाने देशवासीयांच्या आशा- आकांक्षा पूर्ण करण्यासाठी एकत्रितपणे प्रयत्न करूया. मित्रांनो तुमचे खूप खूप धन्यवाद.
भारत आणि सायप्रस यांच्यातल्या मर्चंट शिपिंग बाबतच्या कराराला केंद्रीय मंत्रिमंडळाची मंजूरी

भारत आणि सायप्रस यांच्यातल्या व्यापारी जहाजांबाबतच्या,एप्रिल 2017 मध्ये स्वाक्षऱ्या झालेल्या कराराला, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत पूर्वलक्षी प्रभावाने मंजूरी देण्यात आली. दोन्ही देशातल्या सागरी व्यापार विकासाला अडथळा ठरू शकणारे घटक दूर करण्याबाबत सहकार्य करण्याचा मार्ग या करारामुळे मोकळा झाला आहे.उभय देशातल्या तसेच तिसऱ्या देशातल्या मालाच्या वाहतुकीलाही यामुळे चालना मिळणार आहे.यामुळे रोजगारासाठीचे तसेच परस्परांच्या जहाजावरच्या खलाशांचे कल्याण,कामाच्या ठिकाणाची स्थिती सुधारण्याबाबतचे सहकार्य वाढण्यासाठी मदत होणार आहे.
पाकिस्तानच्या पंतप्रधानांनी दूरध्वनीवरुन पंतप्रधान नरेंद्र मोदी यांच्याशी साधला संवाद

पठाणकोट हवाई तळावर झालेल्या दहशतवादी हल्ल्यासंदर्भात पाकिस्तानचे पंतप्रधान मोहम्मद नवाझ शरीफ यांनी आज दुपारी पंतप्रधान नरेंद्र मोदी यांना दूरध्वनी केला. पठाणकोट दहशतवादी हल्ल्याशी संबंधित असणाऱ्यांवर आणि या हल्ल्याला जबाबदार असणाऱ्या संघटना तसेच व्यक्तींवर पाकिस्तानने तात्काळ आणि कठोर कारवाई करण्याच्या गरजेवर पंतप्रधान नरेंद्र मोदी यांनी भर दिला. यासंदर्भात पाकिस्तानला विशिष्ट आणि कारवाई करण्यायोग्य माहिती पुरवण्यात आली आहे. दहशतवाद्यांविरोधात आपले सरकार त्वरीत आणि निर्णायक कारवाई करेल, असे ठाम आश्वासन पाकिस्तानचे पंतप्रधान नवाझ शरीफ यांनी पंतप्रधान नरेंद्र मोदी यांना दिले.
पंतप्रधान 16 नोव्हेंबरला उत्तर प्रदेशाला भेट देऊन पूर्वांचल द्रुतगती महामार्गाचे उद्घाटन करणार

नवी दिल्ली 15 नोव्हेंबर 2021 पंतप्रधान नरेंद्र मोदी उद्या 16 नोव्हेंबर 2021 रोजी उत्तर प्रदेशाला भेट देऊन दुपारी दीड वाजता सुलतानपूर जिल्ह्यातील करवाल खेरी येथे पूर्वांचल द्रुतगती महामार्गाचे उद्घाटन करणार आहेत. उद्घाटन समारंभ झाल्यानंतर पंतप्रधान सुलतानपूर जिल्ह्यात द्रुतगती मार्गावर बांधण्यात आलेल्या धावपट्टीचा वापर करून होणाऱ्या हवाई कसरती देखील बघतील. आपत्कालीन परिस्थितीत भारतीय हवाई दलाच्या लढाऊ विमानांचे उड्डाण आणि उतरणे शक्य व्हावे यासाठी ही 3.2 किलोमीटर लांबीची धावपट्टी बांधण्यात आली आहे. पूर्वांचल द्रुतगती महामार्गाची लांबी 341 किलोमीटर असून तो लखनौ जिल्ह्यात लखनौ-सुलतानपूर राष्ट्रीय महामार्ग क्र.731 वरील चौदसराय गावापासून सुरु होतो आणि राष्ट्रीय महामार्ग क्र.31 वर उत्तर प्रदेश-बिहार सीमेच्या पूर्वेला 18 किलोमीटरवर असलेल्या हैदरीया गावापर्यंत जातो. हा द्रुतगती महामार्ग 6 पदरी असून भविष्यात त्याचे 8 पदरीकरण करता येईल. सुमारे 22,500 कोटी अंदाजित खर्च करून निर्माण करण्यात आलेला हा पूर्वांचल द्रुतगती महामार्ग उत्तर प्रदेश राज्याच्या पूर्व भागाचा विशेषतः लखनौ, बाराबंकी, अमेठी, अयोध्या, सुलतानपूर, आंबेडकर नगर, आझमगढ, महू आणि गाझीपुर या जिल्ह्यांच्या आर्थिक विकासाला मोठी चालना देईल.
पंतप्रधान मसूरी येथे एनबीएसएनएएच्या  भेटीवर प्रशिक्षणार्थींची घेतली भेट

पंतप्रधान नरेंद्र मोदी यांनी आज उत्तराखंडमध्ये मसूरी येथील लाल बहादूर शास्त्री राष्ट्रीय प्रशासकीय अकादमीत प्रशिक्षण घेणाऱ्या अधिकाऱ्यांशी संवाद साधला. सध्या या प्रशिक्षणार्थींची पायाभूत अभ्यासक्रमाची 92 वी तुकडी प्रशिक्षण घेत असून त्यात 360 प्रशिक्षणार्थी अधिकाऱ्यांचा ;kr समावेश आहे. पंतप्रधान दोन दिवस तेथे राहणार आहेत. चार गटांमधून प्रशिक्षणार्थी अधिकाऱ्यांशी पंतप्रधानांनी अनौपचारिक संवाद साधला. सुमारे चार तास विविध मुद्दयांबाबत चाललेल्या या चर्चेत प्रशिक्षणार्थींनी आपल्या कल्पना आणि विचार मोकळेपणाने आणि निर्भिडपणे मांडावे, असे पंतप्रधानांनी सांगितले. प्रशासन, तंत्रज्ञान, धोरण निर्मिती अशा वैविध्यपूर्ण विषयांवर यावेळी चर्चा झाली. प्रशासनाशी संबंधित मुद्दयांबाबत प्रशिक्षणार्थींनी अधिक चांग्ल्या प्रकारे आकलनाच्या दृष्टीने सखोल अभ्यास आणि संशोधन करावे असे मत पंतप्रधानांनी व्यक्त केले. या प्रशिक्षणार्थींमध्ये राष्ट्रीय दृष्टिकोन विकसित होण्याच्या आवश्यकतेवर पंतप्रधानांनी भर दिला. या संवादादरम्यान दीर्घकालीन अनुभवाची देवाण-घेवाणही करण्यात आली. भारतातील प्रशासकीय अधिकाऱ्यांना प्रशिक्षित करणाऱ्या या संस्थेतील अध्यापक सदस्यांशीही पंतप्रधानांनी संवाद साधला, त्यांनी पंतप्रधानांना संस्थेच्या एकंदर कामकाजाबाबत माहिती दिली. पंतप्रधानांनी संस्थेतील गांधी स्मृती वाचनालयाला भेट दिली. तसेच प्रशिक्षणार्थी अधिकाऱ्यांनी सादर केलेल्या सांस्कृतिक कार्यक्रमालाही ते उपस्थित राहिले. तत्पूर्वी अकादमीत प्रवेश केल्यानंतर पंतप्रधानांनी सरदार वल्लभभाई पटेल आणि माजी पंतप्रधान लाल बहादूर शास्त्री यांच्या पुतळयांना पुष्पांजली अर्पण केली. मंत्रिमंडळ सचिव पी.के. सिन्हा आणि संस्थेच्या संचालक उपमा चौधरी यावेळी उपस्थित होत्या.
केंद्रीय नागरी सेवा आयोग आणि भूतानच्या रॉयल सिव्हील सर्व्हिस आयोग दरम्यानच्या सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली स्थापन झालेल्या केंद्रीय मंत्रिमंडळाच्या बैठकीत केंद्रीय नागरी सेवा आयोग आणि भूतानच्या रॉयल सिव्हिल सर्व्हिस कमिशन दरम्यानच्या सामंजस्य कराराला मान्यता देण्यात आली. या सामंजस्य करारामुळे यूपीएससी आणि आरसीएसपी दरम्यानचे संबंध अधिक दृढ होतील तसेच नोकरभरतीच्या क्षेत्रातील अनुभव आणि ज्ञान यांची देवाणघेवाण करणे सुलभ होईल. समान आदर्श असणाऱ्या दोन्ही देशातील संस्थात्मक जोडणी विकसित करण्यासाठी या सामंजस्य करारावर स्वाक्षऱ्या करण्यात येतील. सहकार्याच्या क्षेत्रांमध्ये पुढील क्षेत्रांचा समावेश आहे. 1) नोकरभरती, व्यावसायिक कौशल्य, विकास आणि रिसोर्स पर्सन यांची देवाणघेवाण तसेच विविध कर्मचाऱ्यांची दोन्ही आयोगांमध्ये प्रशिक्षण कार्यक्रमांतर्गत नियुक्ती 2) परिक्षा प्रक्रियेमध्ये माहिती तंत्रज्ञान, संगणक आधारित नियुक्ती चाचणी आणि परिक्षा, त्वरित निपटारा प्रकरणे आणि एकल खिडकी पध्दतीतील अनुभवाची देवाणघेवाण इत्यादी 3) अहवालाचे डिजिटायझेशन, साठवणूक आणि ऐतिहासिक अहवालांचे प्रकाशन इत्यादींचा समावेश आहे.
भारतीय क्रीडा इतिहासात टोक्यो पॅरालिम्पिकला नेहमीच विशेष स्थान असेल- पंतप्रधान

पंतप्रधान श्री नरेंद्र मोदी यांनी म्हटले आहे की, भारतीय क्रीडा इतिहासात, टोक्यो पॅरालिम्पिकला नेहमीच एक विशेष स्थान असेल. पॅरालिम्पिकमध्ये सहभागी झालेला आपल्या चमूचा प्रत्येक सदस्य हा विजेता आणि प्रेरणास्त्रोत आहे. खेळाडूंना सतत पाठिंबा दिल्याबद्दल पंतप्रधानांनी आपल्या खेळाडूंचे प्रशिक्षक, सहाय्यक आणि कुटुंबांचे कौतुक केले. अनन्यसाधारण आदरातिथ्याबद्दल, तपशीलवार आयोजनासाठी आणि या ऑलिम्पिकच्या माध्यमातून चिकाटी आणि बंधुत्वाच्या भावनेचा अत्यंत आवश्यक संदेश पसरविल्याबद्दल पंतप्रधानांनी जपानच्या लोकांची विशेषतः टोक्यो आणि जपानी सरकार यांची प्रशंसा केली. ट्विट संदेशात पंतप्रधान म्हणाले; ''भारतीय क्रीडा इतिहासात, टोक्यो पॅरालिम्पिकला नेहमीच एक विशेष स्थान असेल. ही क्रीडा स्पर्धा प्रत्येक भारतीयाच्या स्मरणात कायम राहील आणि खेळाडूंच्या पुढील पिढ्यांना खेळण्यासाठी प्रोत्साहित करेल. आपल्या चमुचा प्रत्येक सदस्य हा विजेता आणि प्रेरणास्त्रोत आहे. भारताने जिंकलेल्या ऐतिहासिक पदकांनी आमची अंतःकरणे आनंदाने भरली आहेत. खेळाडूंना सतत पाठिंबा दिल्याबद्दल मी आपल्या खेळाडूंचे प्रशिक्षक, सहाय्यक आणि कुटुंबियांचे कौतुक करू इच्छितो. खेळांमध्ये अधिकाधिक सहभाग सुनिश्चित करण्यासाठी हे आपले यश नक्कीच लाभदायी ठरेल अशी आपण आशा व्यक्त करूया. मी यापूर्वी म्हटल्याप्रमाणे, अनन्यसाधारण आदरातिथ्याबद्दल, तपशीलवार आयोजनासाठी आणि या ऑलिम्पिकच्या माध्यमातून चिकाटी आणि बंधुत्वाच्या भावनेचा अत्यंत आवश्यक संदेश पसरविण्यासाठी जपानच्या विशेषतः टोक्योच्या नागरिकांचे आणि जपान सरकार यांची प्रशंसा केली पाहिजे''.
स्वीडनभेटीदरम्यानपंतप्रधानांनीमाध्यमांनादिलेलेनिवेदन (एप्रिल 17, 2018)

महामहिम पंतप्रधान स्टीफन लोवेन , माध्यम प्रतिनिधींनो, ही माझी स्वीडनची पहिलीच भेट. भारताच्या पंतप्रधानांची स्वीडन भेट जवळपास तीन दशकानंतर होत आहे. स्वीडनमध्ये माझ्या खूपच उल्हासाने करण्यात आलेल्या स्वागत आणि सन्मानासाठी मी पंतप्रधान स्टीफन लोवेन आणि स्वीडनच्या जनतेचे अंतःकरणातून आभार मानतो. माझ्या या भेटी दरम्यान लोवेन यांनी अन्य नॉर्डिक देशांसह भारताच्या परिषदेचे ही आयोजन केले आहे. यासाठीही मी पंतप्रधानांचे हृदयापासून स्वागत करतो. भारताच्या ‘मेक इन इंडिया’ अभियानात स्वीडन सुरवातीपासून मजबूत भागीदार राहिला आहे. २०१६ ला मुंबईत आमच्या मेक इन इंडिया कार्यक्रमात लोवेन खूप मोठ्या संख्येने व्यापारी प्रतिनिधी मंडळासह सामील झाले होते. भारता बाहेरील देशांमध्ये घेण्यात येणारा प्रमुख कार्यक्रम, मागील वर्षी ऑक्टोबरमध्ये स्वीडनमध्ये आयोजित करण्यात आला होता. ही आमच्यासाठी अतिशय हर्ष आणि गर्वाची बाब आहे की, दस्तुर खुद्द पंतप्रधान लोवेन आमच्या कार्यक्रमात सहभागी झाले होते. भारताचा विकास या बाबीतील चर्चेमध्ये स्वीडनचा कशाप्रकारे भारतासह विन-विन भागीद्वारे सहभाग राहील यावर जोर देण्यात आला. ह्या चर्चेचे निष्पन्न की, आज आम्ही नावीन्यतां भागीदारी आणि संयुक्त कृती आराखडा यावर सहमती दर्शविली आहे. नाविन्यता, गुंतवणूक, स्टार्ट-अप, निर्मिती हे आमचे काही प्रमुख मुद्दे आहेत. यामध्ये नवीनतम ऊर्जा, शहरी दळणवळण, टाकाऊ पदार्थांची व्हिलेवाट यासारख्या अन्य विषयांवर सुद्धा लक्ष देण्यात आले आहे जे भारतासाठी दर्जेदार जीवनशैलीशी संबंधित विषय आहे. व्यापार आणि गुंतवणुकीशी संलग्न विषयांवर आज पंतप्रधान लोवेन आणि मी, स्वीडनच्या प्रमुख कार्यकारी अधिकाऱ्यांसह चर्चा करणार आहोत. आमच्या द्विपक्षीय संबंधांचा एक मुख्य स्तंभ आहे आमची सुरक्षा आणि सहकार्य. रक्षा क्षेत्रात स्वीडन खूप वर्षां पासून भारताचा भागीदार आहे. आणि मला खात्री आहे कि भविष्यात या क्षेत्रात विशेष रूपात रक्षा उत्पादनात आमच्या सहयोगाची नवीन संधी निर्माण होतील. आम्ही आमचा सुरक्षा सहयोग, विशेष रूप से सायबर सुरक्षा सहकारितेला मजबूत करण्याचा निर्णय घेतला आहे. आणखीन एक गोष्ट, ज्या वर आम्ही सहमत आहोत, ती हि की, आमच्या संबंधांचे महत्व क्षेत्रीय व वैश्विक स्तरावर होईल. आंतरराष्ट्रीय स्तरावर आमचे खूप जवळचे सहकार्य आहे. आणि पुढे ही ते राहतील. आज आम्ही यूरोप आणि आशिया खंडात होणाऱ्या विकासा संदर्भात विस्ताराने विचारांचे आदान प्रदान केले आहे. शेवटी पुन्हा एकदा पंतप्रधान लोवेन यांचे मनापासून आभार व्यक्त करतो. आपले सर्वांचे खूप खूप धन्यवाद. !